CELEX: 62018CA0183
Language: da
Date: 2020-03-04 00:00:00
Title: Sag C-183/18: Domstolens dom (Første Afdeling) af 4. marts 2020 — Centraal Justitieel Incassobureau, Ministerie van Veiligheid en Justitie en (CJIB) mod Bank BGŻ BNP Paribas S.A. (anmodning om præjudiciel afgørelse fra Sąd Rejonowy Gdańsk–Południe w Gdańsku — Polen) (Præjudiciel forelæggelse – område med frihed, sikkerhed og retfærdighed – retsligt samarbejde i straffesager – rammeafgørelse 2005/214/RIA – anerkendelse og fuldbyrdelse af bødestraffe, der pålægges juridiske personer – ufuldstændig gennemførelse af en rammeafgørelse – forpligtelse til at anlægge en overensstemmende fortolkning af national ret – rækkevidde)

11.5.2020   
            
            
               DA
            
            
               Den Europæiske Unions Tidende
            
            
               C 161/4
            
         
      Domstolens dom (Første Afdeling) af 4. marts 2020 — Centraal Justitieel Incassobureau, Ministerie van Veiligheid en Justitie en (CJIB) mod Bank BGŻ BNP Paribas S.A. (anmodning om præjudiciel afgørelse fra Sąd Rejonowy Gdańsk–Południe w Gdańsku — Polen)
      (Sag C-183/18) (1)
      
      (Præjudiciel forelæggelse - område med frihed, sikkerhed og retfærdighed - retsligt samarbejde i straffesager - rammeafgørelse 2005/214/RIA - anerkendelse og fuldbyrdelse af bødestraffe, der pålægges juridiske personer - ufuldstændig gennemførelse af en rammeafgørelse - forpligtelse til at anlægge en overensstemmende fortolkning af national ret - rækkevidde)
      (2020/C 161/05)
      Processprog: polsk
      
         Den forelæggende ret
      
      Sąd Rejonowy Gdańsk–Południe w Gdańsku
      
         Parter i hovedsagen
      
      
         Sagsøger: Centraal Justitieel Incassobureau, Ministerie van Veiligheid en Justitie en (CJIB)
      
         Sagsøgt: Bank BGŻ BNP Paribas S.A.
      
         procesdeltager: Prokuratura Rejonowa Gdańsk-Śródmieście w Gdańsku
      
         Konklusion
      
      
                  1)
               
               
                  Begrebet »juridisk person« i bl.a. artikel 1, litra a), og artikel 9, stk. 3, i Rådets rammeafgørelse 2005/214/RIA af 24. februar 2005 om anvendelse af princippet om gensidig anerkendelse på bødestraffe, som ændret ved Rådets rammeafgørelse 2009/299/RIA af 26. februar 2009, skal fortolkes efter lovgivningen i den stat, der har udstedt afgørelsen om pålæggelse af en bødestraf.
               
            
                  2)
               
               
                  Rammeafgørelse 2005/214, som ændret ved rammeafgørelse 2009/299, skal fortolkes således, at den ikke pålægger en ret i en medlemsstat at undlade at anvende en bestemmelse i national ret, der er uforenelig med artikel 9, stk. 3, i rammeafgørelse 2005/214, som ændret ved rammeafgørelse 2009/299, idet denne bestemmelse ikke har direkte virkning. Den forelæggende ret er ikke desto mindre forpligtet til i videst muligt omfang at anlægge en overensstemmende fortolkning af national ret med henblik på at sikre et resultat, som er foreneligt med det formål, der forfølges med rammeafgørelse 2005/214, som ændret ved rammeafgørelse 2009/299.
               
            
         (1)  EUT C 221 af 25.6.2018.